Document ID: /roh_data/filtered/fineweb-2-filterrobots_roh.jsonl.gz/17633

Il parlament dal chantun Turgovia ha vul perquai savair da la regenza tge mesiras ch’èn prevesidas. Quella fa però allusiun a la Confederaziun che veglia l’emprim analisar la situaziun da rudent.
Tranter auter duai vegnir prendì emprovas da portgs selvadis ch’èn vegnids sajettads. Sch’i vegn piglià mesiras vegnia pir decis il 2019.
Per entant vala:
- betg importar proviant da viadi cun charn ord l'Europa da l'ost u la Russia
- chatschaders che van a chatscha en l'Europa da l'ost duain nettegiar da rudent lur resti e lur guaffens da chatscha
Pesta dals portgs africana
La malsogna da virus che deriva da l'Africa è fitg contagiusa e po manar ad ina mort andetga tar ils portgs. Dapi il 2017 sa derasa ella surtut en la Pologna, la Tschechia, la Rumenia e l'Ucraina e quai tranter ils portgs selvadis.
Dapi lura han ins registrà 4140 cas, 759 da quels sulet il schaner. Per l'uman n'è la malsogna betg privlusa.
RR novitads 12:00